บทความนี้เกี่ยวกับหน่วยงานของสำนักงานตำรวจแห่งชาติ สำหรับหน่วยงานสังกัดกระทรวงยุติธรรม (ป.ป.ส.) ดูที่ คณะกรรมการป้องกันและปราบปรามยาเสพติด**กองบัญชาการตำรวจปราบปรามยาเสพติด** (อังกฤษ: Narcotics Suppression Bureau: NSB) เป็นหน่วยงานระดับกองบัญชาการ อยู่ในส่วนสนับสนุนการป้องกันและปราบปรามอาชญากรรม สังกัดสำนักงานตำรวจแห่งชาติ

ประวัติ
-------

### เริ่มต้น

ในปี พ.ศ. 2504 กรมตำรวจได้มอบหมายให้กองกำกับการ 7 กองปราบปราม กองบัญชาการตำรวจสอบสวนกลาง เป็นหน่วยที่มีหน้าที่ในการสืบสวนสอบสวนและปราบปรามยาเสพติดโดยเฉพาะ จากนั้นในปี พ.ศ. 2516 กรมตำรวจได้มีคำสั่งที่ 1172/2516 ลงวันที่ 12 พฤศจิกายน จัดตั้งคณะกรรมการศูนย์ปราบปรามยาเสพติดให้โทษ (ศปส.ตร.) เป็นศูนย์กลางในการประสานงานและอำนวยการปราบปรามยาเสพติดร่วมกับหน่วยงานที่เกี่ยวข้องทั้งภายในประเทศและต่างประเทศ โดยในปีเดียวกัน กองบัญชาการตำรวจนครบาล ได้จัดตั้งหน่วยปราบปรามยาเสพติดนครบาล (นปส.น.) เพื่อปฏิบัติงานในพื้นที่กรุงเทพมหานคร

### รวมหน่วยงาน

จากนั้นในปี พ.ศ. 2533 ด้วยปัญหาด้านยาเสพติดที่มีเพิ่มมากขึ้น พงส์ สารสิน รองนายกรัฐมนตรี ซึ่งเป็นประธานคณะกรรมการป้องกันและปราบปรามยาเสพติดในขณะนั้น จึงได้มอบหมายให้กระทรวงมหาดไทยมอบให้กรมตำรวจจัดตั้งสำนักงานปราบปรามยาเสพติด กรมตำรวจ จึงได้จัดตั้ง "สำนักงานปราบปรามยาเสพติด" ขึ้นมา มีสถานะเทียบเท่ากองบัญชาการ โดยในการประชุมคณะกรรมการข้าราชการตำรวจ ครั้งที่ 3/2533 ในวันที่ 27 กันยายน พ.ศ. 2533 แบ่งส่วนราชการสำนักงานปราบปรามยาเสพติดออกเป็น 4 ส่วน มีสถานะเทียบเท่ากองบังคับการ ประกอบด้วย ส่วนอำนวยการ และส่วนปราบปรามยาเสพติด 1-3 โดยพิจารณาข้าราชการไปดำรงตำแหน่งจากหน่วยงานด้านการปราบปรามยาเสพติดทั้ง 3 หน่วยงานที่ถูกจัดตั้งขึ้นมาก่อนหน้านี้คือ กองกำกับการ 7 กองปราบปราม คณะกรรมการศูนย์ปราบปรามยาเสพติดให้โทษ และหน่วยปราบปรามยาเสพติดนครบาลไปปฏิบัติงาน

### จัดตั้งกองบัญชาการ

ต่อมาในปี พ.ศ. 2535 ได้มีพระราชกฤษฎีกาแบ่งส่วนราชการกรมตำรวจ กระทรวงมหาดไทย (ฉบับที่ 18) พ.ศ. 2535 ลงวันที่ 14 กุมภาพันธ์ พ.ศ. 2535 ให้จัดตั้ง กองบัญชาการตำรวจปราบปรามยาเสพติด จึงถือให้วันนี้ เป็นวันสถาปนากองบัญชาการ โดยแบ่งส่วนราชการออกเป็น 4 ส่วน มีสถานะเทียบเท่ากองบังคับการ คือ กองบังคับการอำนวยการ กองบังคับการตำรวจปราบปรามยาเสพติด 1-2 และกองบังคับการสอบสวน และได้มีการประกาศใช้พระราชกฤษฎีกาแบ่งส่วนราชการกรมตำรวจ กระทรวงมหาดไทย พ.ศ. 2539 ลงวันที่ 21 ตุลาคม พ.ศ. 2539 ให้เพิ่มกลุ่มงานวิเคราะห์ข่าว มีสถานะเทียบเท่ากองกำกับการ อยู่ภายในกองบังคับการอำนวยการ และเพิ่มฝ่ายอำนวยการ อยู่ภายในกองบังคับการตำรวจปราบปรามยาเสพติด 1-2

ในปี พ.ศ. 2548 กรมตำรวจได้เปลี่ยนแปลงเป็นสำนักงานตำรวจแห่งชาติ โดยมีพระราชกฤษฎีกาแบ่งส่วนราชการสำนักงานตำรวจแห่งชาติ พ.ศ. 2548 และกฎกระทรวงแบ่งส่วนราชการเป็นกองบังคับการ พ.ศ. 2548 แบ่งส่วนราชการภายในกองบัญชาการตำรวจปราบปรามยาเสพติดใหม่ แบ่งเป็น 5 กองกำกับการ 1 ศูนย์การข่าว และ 1 ศูนย์เทคโนโลยีสารสนเทศ ประกอบไปด้วย กองบังคับการอำนวยการ กองบังคับการตำรวจปราบปรามยาเสพติด 1-3 กองบังคับการสอบสวน ศูนย์การข่าว และศูนย์เทคโนโลยีสารสนเทศ และมีการเปลี่ยนแปลงโครงสร้างภายในอีกในปี พ.ศ. 2552 ตามพระราชกฤษฎีกาแบ่งส่วนราชการสำนักงานตำรวจแห่งชาติ พ.ศ. 2552 และกฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ พ.ศ. 2552 แบ่งเป็น 6 กองบังคับการ 1 กองกำกับการ ประกอบไปด้วย กองบังคับการอำนวยการ กองบังคับการตำรวจปราบปรามยาเสพติด 1-4 กองบังคับการข่าวกรองยาเสพติด และกองกำกับการปฏิบัติการพิเศษ และเปลี่ยนแปลงอีกครั้งในปี พ.ศ. 2556 ได้มีการประกาศกฎกระทรวงฯ (ฉบับที่ 2) พ.ศ. 2556 กำหนดให้มีกองบังคับการสกัดกั้นการลำเลียงยาเสพติดเพิ่มเข้ามา ทำให้ประกอบไปด้วย 7 กองบังคับการ และ 1 กองกำกับการเหมือนในปัจจุบัน

หน่วยงานในสังกัด
----------------

กองบัญชาการตำรวจปราบปรามยาเสพติด ประกอบไปด้วย 7 กองบังคับการ กับอีก 1 กองกำกับการ มีโครงสร้างหน่วยงาน ดังนี้

### กองบังคับการอำนวยการ

ดูแลรับผิดชอบงานด้านเอกสาร งานสารบรรณ งานธุรการ และงานด้านอำนวยการต่าง ๆ แบ่งออกเป็น 8 ฝ่าย ประกอบด้วย

1. ฝ่ายธุรการและกำลังพล
2. ฝ่ายยุทธศาสตร์
3. ฝ่ายส่งกำลังบำรุง
4. ฝ่ายป้องกันอาชญากรรม
5. ฝ่ายงบประมาณและการเงิน
6. ฝ่ายกฎหมายและวินัย
7. ฝ่ายกิจการต่างประเทศ
8. ฝ่ายกฎหมายและวินัย

### กองบังคับการตำรวจปราบปรามยาเสพติด 1

มีหน้าที่ในการป้องกันและปราบปรามยาเสพติดในพื้นที่กรุงเทพมหานคร สืบสวนสอบสวนคดีอาญาที่มีความเกี่ยวข้องกับยาเสพติดและกฎหมายอื่น ๆ ที่เกี่ยวเนื่อง และคดีอาญาอื่น ๆ ที่มีโทษทางอาญาทั่วประเทศ สืบสวนสอบสวนคดีที่สืบเนื่องกับการอายัดทรัพย์หรือยึดทรัพย์ที่เกี่ยวข้องกับยาเสพติด

ประกอบด้วย 5 กองกำกับการ คือ

1. ฝ่ายอำนวยการ
2. กลุ่มงานสอบสวนและตรวจสอบทรัพย์สิน
3. กองกำกับการ 1 (รับผิดชอบ พื้นที่กองบังคับการตำรวจนครบาล 1, 5 และ 6)
4. กองกำกับการ 2 (รับผิดชอบ พื้นที่กองบังคับการตำรวจนครบาล 2, 3 และ 4)
5. กองกำกับการ 3 (รับผิดชอบ พื้นที่กองบังคับการตำรวจนครบาล 7, 8 และ 9)

### กองบังคับการตำรวจปราบปรามยาเสพติด 2

มีหน้าที่ในการป้องกันและปราบปรามยาเสพติดในพื้นที่ตำรวจภูธรภาค 2, 3 และ 4 สืบสวนสอบสวนคดีอาญาที่มีความเกี่ยวข้องกับยาเสพติดและกฎหมายอื่น ๆ ที่เกี่ยวเนื่อง และคดีอาญาอื่น ๆ ที่มีโทษทางอาญาทั่วประเทศ สืบสวนสอบสวนคดีที่สืบเนื่องกับการอายัดทรัพย์หรือยึดทรัพย์ที่เกี่ยวข้องกับยาเสพติด

ประกอบด้วย 5 กองกำกับการ คือ

1. ฝ่ายอำนวยการ
2. กลุ่มงานสอบสวนและตรวจสอบทรัพย์สิน
3. กองกำกับการ 1 (รับผิดชอบพื้นที่ตำรวจภูธรภาค 2)
4. กองกำกับการ 2 (รับผิดชอบพื้นที่ตำรวจภูธรภาค 3)
5. กองกำกับการ 3 (รับผิดชอบพื้นที่ตำรวจภูธรภาค 4)

### กองบังคับการตำรวจปราบปรามยาเสพติด 3

มีหน้าที่ในการป้องกันและปราบปรามยาเสพติดในพื้นที่ตำรวจภูธรภาค 1, 5 และ 6 สืบสวนสอบสวนคดีอาญาที่มีความเกี่ยวข้องกับยาเสพติดและกฎหมายอื่น ๆ ที่เกี่ยวเนื่อง และคดีอาญาอื่น ๆ ที่มีโทษทางอาญาทั่วประเทศ สืบสวนสอบสวนคดีที่สืบเนื่องกับการอายัดทรัพย์หรือยึดทรัพย์ที่เกี่ยวข้องกับยาเสพติด

ประกอบด้วย 5 กองกำกับการ คือ

1. ฝ่ายอำนวยการ
2. กลุ่มงานสอบสวนและตรวจสอบทรัพย์สิน
3. กองกำกับการ 1 (รับผิดชอบพื้นที่ตำรวจภูธรภาค 1)
4. กองกำกับการ 2 (รับผิดชอบพื้นที่ตำรวจภูธรภาค 5)
5. กองกำกับการ 3 (รับผิดชอบพื้นที่ตำรวจภูธรภาค 6)

### กองบังคับการตำรวจปราบปรามยาเสพติด 4

มีหน้าที่ในการป้องกันและปราบปรามยาเสพติดในพื้นที่ตำรวจภูธรภาค 7, 8, 9 สืบสวนสอบสวนคดีอาญาที่มีความเกี่ยวข้องกับยาเสพติดและกฎหมายอื่น ๆ ที่เกี่ยวเนื่อง และคดีอาญาอื่น ๆ ที่มีโทษทางอาญาทั่วประเทศ สืบสวนสอบสวนคดีที่สืบเนื่องกับการอายัดทรัพย์หรือยึดทรัพย์ที่เกี่ยวข้องกับยาเสพติด

ประกอบด้วย 5 กองกำกับการ คือ

1. ฝ่ายอำนวยการ
2. กลุ่มงานสอบสวนและตรวจสอบทรัพย์สิน
3. กองกำกับการ 1 (รับผิดชอบพื้นที่ตำรวจภูธรภาค 7)
4. กองกำกับการ 2 (รับผิดชอบพื้นที่ตำรวจภูธรภาค 8)
5. กองกำกับการ 3 (รับผิดชอบพื้นที่ตำรวจภูธรภาค 9)

### กองบังคับการข่าวกรองยาเสพติด

มีหน้าที่เกี่ยวกับการตรวจสอบพฤติการณ์บุคคล งานการข่าว รวบรวมการข่าว ตรวจสอบข้อมูลและสืบสวนหาข่าว รวมรวมข้อมูลข่าวกรองยาเสพติดในระดับยุทธการ รวมถึงงานเทคโนโลยีสารสนเทศของกองบัญชาการตำรวจปราบปรามยาเสพติด

ประกอบด้วย 1 ฝ่าย 2 กลุ่ม คือ

1. ฝ่ายอำนวยการ
2. กลุ่มงานเทคโนโลยีสารสนเทศ
3. กลุ่มงานการข่าว

### กองบังคับการสกัดกั้นการลำเลียงยาเสพติด

มีหน้าที่เกี่ยวกับการปฏิบัติการตามประมวลกฎหมายพิจารณาความอาญาที่เกี่ยวข้องกับการสืบสวน การปราบปรามยาเสพติดและกฎหมายอาญาที่เกี่ยวข้อง สืบสวนและรวบรวมข้อมูลมาประมวลผลและวิเคราะห์เกี่ยวกับการลักลอบลำเลียงยาเสพติด ผ่านบุคคลหรือยานพาหนะต้องสงสัย ทำฐานข้อมูลเกี่ยวกับการลำเลียงยาเสพติดเพื่อพัฒนาและจัดหาเครื่องมือพิเศษเพื่อเพิ่มศักยภาพในการสกัดกั้นการลำเลียงยาเสพติด

ประกอบด้วย 5 กองกำกับการ คือ

1. ฝ่ายอำนวยการ
2. กองกำกับการ 1 (รับผิดชอบ พื้นที่กองบัญชาการตำรวจนครบาล, ตำรวจภูธรภาค 1,ตำรวจภูธรภาค 2 และ ตำรวจภูธรภาค 7)
3. กองกำกับการ 2 (รับผิดชอบ พื้นที่ ตำรวจภูธรภาค 3 และตำรวจภูธรภาค 4)
4. กองกำกับการ 3 (รับผิดชอบ พื้นที่ ตำรวจภูธรภาค 5 และ ตำรวจภูธรภาค 6)
5. กองกำกับการ 4 (รับผิดชอบ พื้นที่ ตำรวจภูธรภาค 8, ตำรวจภูธรภาค 9)

### กองกำกับการปฏิบัติการพิเศษ

บทความหลัก: สยบไพรี 43
มีหน้าที่ในการสนับสนุนการปฏิบัติงานของกองบัญชาการตำรวจปราบปรามยาเสพติด และสำนักงานตำรวจแห่งชาติ ซึ่งเป็นต้นสังกัด โดยมีขอบข่ายภารกิจเกี่ยวข้องกับการปราบปรามยาเสพติดตั้งแต่การปราบปรามและจับกุมผู้ผลิต ผู้นำเข้ายาเสพติด ผู้ส่งออกยาเสพติด ผู้จำหน่ายยาเสพติด รวมไปถึงผู้ที่ครอบครองและขนย้ายตัวสารตั้งต้น เคมีภัณฑ์ และวัตถุดิบในการผลิตยาเสพติด ครอบคลุมไปถึงการปราบปรามเครือข่ายของยาเสพติดทั้งในประเทศและเครือข่ายระหว่างประเทศ ซึ่งอยู่ในราชอาณาจักรไทย

ภารกิจ
------

ตำรวจปราบปรามยาเสพติด ปิดประกาศหน้าห้องที่เป็นทรัพย์สินของผู้ค้ายาเสพติดเพื่ออายัด
กองบัญชาการตำรวจปราบปรามยาเสพติด ถูกกำหนดให้เป็นฝ่ายอำนวยการในด้านของยุทธศาสตร์ในการวางแผนปราบปรามยาเสพติดของสำนักงานตำรวจแห่งชาติ โดยมีอำนาจหน้าที่ตามที่ได้มอบให้ไว้กองบัญชาการ ในด้านของการปฏิบัติงานตามประมวลกฎหมายวิธีพิจารณาความอาญา และกฎหมายอื่น ๆ ที่เกี่ยวข้องกับความผิดของยาเสพติดและความผิดอื่นทางอาญา การปัองกันและปราบปรามยาเสพติด มีอำนาจการปฏิบัติการทั่วราชอาณาจักรไทย รวมไปถึงการดำเนินการอายัดหรือยึดทรัพย์สินตามกฎหมายที่เกี่ยวข้องกับการกระทำความผิดเกี่ยวกับยาเสพติด

นอกจากนี้กองบัญชาการตำรวจปราบปรามยาเสพติดยังมีหน้าที่ในการประสานงานกับหน่วยงานที่เกี่ยวข้อง ทั้งหน่วยงานรัฐและองค์กรอื่น ๆ ที่เกี่ยวข้องเพื่อดำเนินการในการป้องกันและปราบปรามยาเสพติดทั้งภายในประเทศและระหว่างประเทศ

### การสอดแนม

กองบัญชาการตำรวจปราบปรามยาเสพติด ถูกระบุในรายงานจาก Citizen Lab ว่าเป็นหนึ่งในหน่วยงานที่ใช้งานระบบสอดแนมของบริษัท Circles ในการใช้ช่องว่างของโพรโทคอลการสื่อสาร ในการเข้าถึงเครือข่ายโทรศัพท์ ทั้งการดักฟังสายสนทนา และการบริการสารสั้น (SMS)

### มวลชนสัมพันธ์

กองบัญชาการตำรวจปราบปรามยาเสพติด ได้รับมอบหมายจากสำนักงานตำรวจแห่งชาติ ได้จัดทำโครงการการศึกษาเพื่อต่อต้านการใช้ยาเสพติดในเด็กนักเรียน (โครงการแดร์ประเทศไทย Drug Abuse Resistance Education: D.A.R.E.) โดยจัดการฝึกอบรมให้กับเจ้าหน้าที่ตำรวจท้องที่ และตำรวจตระเวนชายแดนที่มีโรงเรียนเข้าร่วมโครงการในพื้นที่ เพื่อเสริมสร้างทักษะในการแก้ปัญหาส่วนตัว และปัญหาสังคมที่มีความเสี่ยงที่จะเกี่ยวข้องกับการใช้ยาเสพติด แสดงให้เห็นผลกระทบของยาเสพติด และทางเลือกอื่น ๆ นอกเหนือจากการหันไปพึ่งพายาเสพติด ซึ่งหลักสูตรดังกล่าวเป็นหลักสูตรของสหรัฐอเมริกาที่ถูกนำไปใช้งานและได้รับการยอมรับจากหลายประเทศทั่วโลก

ความร่วมมือระหว่างประเทศ
------------------------

### สหประชาชาติ

องค์การสหประชาชาติ โดยสำนักงานว่าด้วยยาเสพติดและอาชญากรรมแห่งสหประชาชาติ (UNODC) ได้สนับสนุนการปฏิบัติงานของกองบัญชาการตำรวจปราบปรามยาเสพติด ทั้งในส่วนของการฝึกอบรมทักษะและทฤษฎีต่าง ๆ ในการปฏิบัติงานของเจ้าหน้าที่ และข้อมูลด้านการข่าว

#### ภูมิภาคลุ่มน้ำโขง

สำนักงานว่าด้วยยาเสพติดและอาชญากรรมแห่งสหประชาชาติ เป็นหน่วยงานกลางในการแลกเปลี่ยนข้อมูลระหว่างประเทศรอบพื้นที่สามเหลี่ยมทองคำ ซึ่งเป็นแหล่งผลิตยาเสพติดขนาดใหญ่ โดยเฉพาะการสกัดกั้นและป้องกันการขนย้ายสารเคมีและส่วนประกอบในการผลิตยาเสพติด โดยมีการทำบันทึกความเข้าใจลุ่มแม่น้ำโขงว่าด้วยการควบคุมยาเสพติด เพื่อจัดการกับภัยคุกคามด้านยาเสพติดในภูมิภาคเอเชียตะวันออกเฉียงใต้ที่แม่น้ำโขงไหลผ่าน ประกอปไปด้วย จีน ลาว เมียนมาร์ ไทย กัมพูชา และเวียดนาม

### สหรัฐอเมริกา

สหรัฐอเมริกาสนับสนุนการปฏิบัติงานของกองบัญชาการตำรวจปราบปรามยาเสพติด ผ่านการฝึกอบรมเจ้าหน้าที่ตำรวจในการปฏิบัติงาน โดยสถาบันฝึกอบรมระหว่างประเทศว่าด้วยการดำเนินการให้เป็นไปตามกฎหมาย กรุงเทพฯ (ILEA Bangkok) และการฝึกอบรมเจ้าหน้าที่หน่วยสยบไพรี 43 ในการปฏิบัติการพิเศษกับสำนักงานปราบปรามยาเสพติดสหรัฐฯ (DEA) เพื่อสนับสนุนการปฏิบัติงานของกองบัญชาการตำรวจปราบปรามยาเสพติด รวมไปถึงยุทธภัณฑ์ เสื้อเกราะกันกระสุน และอุปกรณ์อิเล็กทรอนิกส์ต่าง ๆ ในการปฏิบัติการเพื่อป้องกันและปราบปรามยาเสพติดร่วมกับ DEA ประจำประเทศไทย ผ่านการแลกเปลี่ยนข้อมูลด้านข่าวกรองกับหน่วยสืบสวนพิเศษ (SIU) ซึ่งเป็นเจ้าหน้าที่ของ DEA โดยไทยเป็น 1 ใน 15 ประเทศทั่วโลก และเป็นประเทศเดียวในทวีปเอเชียที่ได้รับการคัดเลือกให้ตั้งหน่วย SIU ในการประสานงาน

### อิสราเอล

กองบัญชาการตำรวจปราบปรามยาเสพติดได้ดำเนินการในส่วนของการป้องกันและปราบปรามปัญหาเกี่ยวกับยาเสพติดในแรงงานไทยที่ไปทำงานอยู่ในประเทศอิสราเอล โดยร่วมมือกับรัฐบาลอิสราเอลในการแก้ไขปัญหาดังกล่าว ทั้งการจัดตั้งคณะทำงานร่วมกัน การตรวจสอบประวัติแรงงานที่เดินทางไปทำงาน การตรวจสอบพัสดุที่ส่งไปยังประเทศอิสราเอลเพื่อป้องกันการลักลอบขนส่งยาเสพติด และการซุกซ่อนสารเสพติดไปกับตัวระหว่างเดินทาง

นอกจากนี้ประเทศอิสราเอลเคยฝึกหลักสูตรปฏิบัติการพิเศษให้กับหน่วยสยบไพรี 43 อีกด้วย

อ้างอิง
-------

1. 1 2 3 4 5  "ประวัติหน่วยงาน - กองบัญชาการตำรวจปราบปรามยาเสพติด". *www.thaidrugpolice.com*.`{{cite web}}`: CS1 maint: url-status (ลิงก์)
2. ↑  "กองบังคับการอำนวยการ - กองบัญชาการตำรวจปราบปรามยาเสพติด". *www.thaidrugpolice.com*.`{{cite web}}`: CS1 maint: url-status (ลิงก์)
3. ↑  "กองบังคับการตำรวจปราบปรามยาเสพติด 1 - กองบัญชาการตำรวจปราบปรามยาเสพติด". *www.thaidrugpolice.com*.`{{cite web}}`: CS1 maint: url-status (ลิงก์)
4. ↑  "กองบังคับการตำรวจปราบปรามยาเสพติด 3 - กองบัญชาการตำรวจปราบปรามยาเสพติด". *www.thaidrugpolice.com*.`{{cite web}}`: CS1 maint: url-status (ลิงก์)
5. ↑  "กองบังคับการตำรวจปราบปรามยาเสพติด 4 - กองบัญชาการตำรวจปราบปรามยาเสพติด". *www.thaidrugpolice.com*.`{{cite web}}`: CS1 maint: url-status (ลิงก์)
6. ↑  "กองบังคับการข่าวกรองยาเสพติด - กองบัญชาการตำรวจปราบปรามยาเสพติด". *www.thaidrugpolice.com*.`{{cite web}}`: CS1 maint: url-status (ลิงก์)
7. ↑  "กองบังคับการสกัดกั้นการลำเลียงยาเสพติด - กองบัญชาการตำรวจปราบปรามยาเสพติด". *www.thaidrugpolice.com*.`{{cite web}}`: CS1 maint: url-status (ลิงก์)
8. ↑  "กองกำกับการปฏิบัติการพิเศษ - กองบัญชาการตำรวจปราบปรามยาเสพติด". *www.thaidrugpolice.com*. คลังข้อมูลเก่าเก็บจากแหล่งเดิมเมื่อ 2022-05-08. สืบค้นเมื่อ 2022-05-09.
9. 1 2  "Thai Police Confirm Arrest of Senior Leader of Asia-Pacific Drugs Syndicate". *Benar News* (ภาษาอังกฤษ).
10. 1 2  "ตะครุบแรงงานไทยคาสุวรรณภูมิ ซุก'ไอซ์'3กก. ลอบนำไปขายอิสราเอล". *www.naewna.com*. 2021-04-07.`{{cite web}}`: CS1 maint: url-status (ลิงก์)
11. ↑  "Citizen Lab รายงานรัฐบาลทั่วโลกที่ใช้เครื่องมือดักฟังโทรศัพท์และ SMS พบตำรวจและกองทัพบกไทยใช้งานด้วย | Blognone". *www.blognone.com* (ภาษาอังกฤษ).
12. ↑  "สถานีตำรวจภูธรแม่สรวย จังหวัดเชียงราย". *maesuai.chiangrai.police.go.th*. คลังข้อมูลเก่าเก็บจากแหล่งเดิมเมื่อ 2022-07-08. สืบค้นเมื่อ 2022-05-09.
13. ↑  "เริ่มแล้ว โครงการ D.A.R.E.ประเทศไทย ..." *thainews.prd.go.th*.[*ลิงก์เสีย*]
14. ↑  "รวมพลัง D.A.R.E.ทั่วประเทศ ปฏิเสธยาเสพติด เดินหน้ายุทธศาสตร์ชาติ". *www.thairath.co.th*. 2012-03-04.
15. ↑  pearsaralee (2020-07-15). "สหประชาชาติ (UNODC) ปปส. และ D.E.A. ร่วมกัน ติดเขี้ยวเล็บให้ตำรวจภาค 5 และจนท.ที่ร่วมปฏิบัติหน้าที่ในการสกัดกั้นยาเสพติดแบบเบ็ดเสร็จ ในพื้นที่ภาคเหนือตอนบน". *Chiang Mai News*.
16. ↑  "ป.ป.ส. ร่วมกับตำรวจ และหน่วยงานระหว่างประเทศ ขยายผลเครือข่ายยาเสพติด ..." *thainews.prd.go.th*.[*ลิงก์เสีย*]
17. ↑  "Thai authorities and UNODC meet about precursor chemical trafficking in the Golden Triangle". *United Nations : UNODC Regional Office for Southeast Asia and the Pacific* (ภาษาอังกฤษ).
18. ↑  "Drugs and precursors". *United Nations : UNODC Regional Office for Southeast Asia and the Pacific* (ภาษาอังกฤษ).
19. 1 2  "Mekong MOU on Drug control". *United Nations : UNODC Regional Office for Southeast Asia and the Pacific* (ภาษาอังกฤษ).
20. ↑  "ไทยจับมือประเทศลุ่มน้ำโขง คุมเข้มยาเสพติด". *bangkokbiznews*. 2019-11-10.
21. ↑  Abke, Tom. "Thailand curbing Golden Triangle drug trade with enforcement, rehabilitation | Indo-Pacific Defense Forum" (ภาษาอังกฤษแบบอเมริกัน).
22. ↑  กองบรรณาธิการข่าว (2018-06-01). "เรามารู้จัก อินทรี ๑ พันตำรวจเอก สหัส ใจเย็น ผกก.ปพ.บช.ปส. (หน่วย สยบไพรี)". *เรื่องจริงผ่านเลนส์*.
23. ↑  "U.S. and Thailand 2017: Partnership for Success". *สถานทูตสหรัฐฯและสถานกงสุลในประเทศไทย*.
24. ↑  "กงสุลใหญ่ฌอน โอนีลล์ได้ร่วมกับสำนักงานปราบปรามยาเสพติดแห่งสหรัฐอเมริกา เชียงใหม่บริจาคเสื้อเกราะกันกระสุนจำนวน 50 ชุดให้กับ กองกำกับการ 2 กองบังคับการตำรวจปราบปรามยาเสพติด 3". *U.S. Consulate General Chiang Mai Thailand | Facebook*.`{{cite web}}`: CS1 maint: url-status (ลิงก์)
25. 1 2  "รัฐบาลสหรัฐฯ สนับสนุนรัฐบาลไทยในการต่อต้านการลักลอบค้ายาเสพติด". *สถานทูตสหรัฐฯและสถานกงสุลในประเทศไทย*. 2020-02-12.
26. ↑  "รัฐบาลสหรัฐฯ สนับสนุนรัฐบาลไทยในการต่อต้านการลักลอบค้ายาเสพติด". *สถานทูตสหรัฐฯและสถานกงสุลในประเทศไทย*. 2019-12-17.
27. ↑  "สหรัฐอเมริกาและประเทศไทย – เพื่อน หุ้นส่วน และพันธมิตรในการต่อต้านการลักลอบค้ายาเสพติด". *สถานทูตสหรัฐฯและสถานกงสุลในประเทศไทย*. 2020-04-10.
28. ↑  "ทูตสหรัฐฯ ชื่นชมความร่วมมือด้านการบังคับใช้กฎหมายหลังเยือนสามเหลี่ยมทองคำ". *สถานทูตสหรัฐฯและสถานกงสุลในประเทศไทย*. 2020-08-03.
29. ↑  "คนงานไทยในอิสราเอลฮิตเสพยา ส่อกระทบสัมพันธ์ระหว่างประเทศ". *bangkokbiznews*. 2014-12-24.
30. ↑  "กกจ.เข้มสกัดยาเสพติดแรงงานไปอิสราเอล". *dailynews*. 2017-01-30.
31. ↑  "การป้องกันและปราบปรามปัญหายาเสพติดในกลุ่มแรงงานไทยในประเทศอิสราเอล". *กระทรวงการต่างประเทศ*.
32. ↑  "Border Police give combat training for Thai police unit". *The Jerusalem Post | JPost.com* (ภาษาอังกฤษแบบอเมริกัน).

| * ด
* ค
* ก
หน่วยงานในสังกัดสำนักงานตำรวจแห่งชาติ |
| --- |
| ส่วนบังคับบัญชา | 
* สำนักงานยุทธศาสตร์ตำรวจ
* สำนักงานส่งกำลังบำรุง
* สำนักงานกำลังพล
* สำนักงานงบประมาณและการเงิน
* สำนักงานกฎหมายและคดี
* สำนักงานคณะกรรมการข้าราชการตำรวจ
* สำนักงานจเรตำรวจ
* สำนักงานตรวจสอบภายใน
* สำนักงานเลขานุการตำรวจแห่งชาติ
* กองสารนิเทศ
* กองการต่างประเทศ
* สำนักงานคณะกรรมการนโยบายตำรวจแห่งชาติ
* กองบินตำรวจ
* กองวินัย

 |  |
| ส่วนป้องกัน  และปราบปรามอาชญากรรม | 
* นครบาล
* ภูธรภาค 1
* ภูธรภาค 2
* ภูธรภาค 3
* ภูธรภาค 4
* ภูธรภาค 5
* ภูธรภาค 6
* ภูธรภาค 7
* ภูธรภาค 8
* ภูธรภาค 9

 |
| ส่วนสนับสนุนการป้องกัน  และปราบปรามอาชญากรรม | 
* ตำรวจสอบสวนกลาง
* ตำรวจท่องเที่ยว
* ตำรวจปราบปรามยาเสพติด
* ตำรวจสันติบาล
* สำนักงานตรวจคนเข้าเมือง
* ตำรวจตระเวนชายแดน
* สำนักงานพิสูจน์หลักฐานตำรวจ
* สำนักงานเทคโนโลยีสารสนเทศและการสื่อสาร
* สืบสวนสอบสวนอาชญากรรมทางเทคโนโลยี

 |
| ส่วนการศึกษา | 
* กองบัญชาการศึกษา
* โรงเรียนนายร้อยตำรวจ

 |
| ส่วนบริการ | 
* โรงพยาบาลตำรวจ

 |
| ส่วนอื่น ๆ | 
* โรงพิมพ์ตำรวจ

 |